open-index/open-wikipedia-markdown huggingface dataset:
Ֆեմինիստական գրադարան

**Ֆեմինիստական գրադարան**, հիմնադրվել է որպես **Կանանց հետազոտությունների և ռեսուրսների կենտրոն** 1975 թվականին մի խումբ կանանց կողմից, ովքեր մտահոգված էին Ֆոսեթի գրադարանի ապագայով, որպեսզի երաշխավորեն, որ կանանց ազատագրական շարժման պատմությունը պահպանվի։ Հիմնադիրների թվում են ֆեմինիստ ակադեմիկոսներ Դիանա Լեոնարդը և Լեոնորա Դավիդոֆը։

## Պատմություն
Գրադարանը ստեղծվել է որպես ժամանակակից նյութերի փոքր հավաքածու, սակայն այժմ համարվում է Անգլիայի ֆեմինիստական նյութերի ամենանշանակալի գրադարանը։ 2010 թվականի դրությամբ այն պարունակում է մոտ 7500 գիրք, որոնցից մոտ 5000-ը ոչ գեղարվեստական, 500 բանաստեղծական և 1500 անուն պարբերականներ, որոնցից շատերն ինքնուրույն են հրատարակվել և զբաղեցնում է մոտ 85 մետր դարակաշար։: Կա նաև մեծ թվով բրոշյուրներ, որոնք ներկայումս պահվում են Բիշոփսգեյթ ինստիտուտում։

### 2003 թվականի ճգնաժամ
Գրադարանը բախվել է ֆինանսական ճգնաժամի 2003 թվականին, երբ Լամբեթի խորհուրդը զգալիորեն բարձրացրել է շենքի վարձավճարը։

Չորս տարի անց՝ 2007 թվականին, կառավարման կոմիտեն արտակարգ նիստ է հրավիրել՝ որպես աջակցություն ստանալու վերջին փորձ։ Ժողովին ներկա են եղել բազմաթիվ մարդիկ, և գրադարանի պահպանման համար կարողացել են քայլեր ձեռնարկել, չնայած մինչ օրս այն պայքարում է գոյատևելու համար՝ ապավինելով դրամաշնորհներին։

### Գրադարանավարներ վաղվա համար
2010 թվականի հունվարին գրադարանը հայտարարել է, որ ստացել է դրամաշնորհ «Մրցանակներ բոլորի համար» կազմակերպությանկողմից, որը մտադիր է եղել օգտագործել կամավորներին ռադիկալ գրադարանավարություն պատրաստելու համար՝ օգտագործելով հենց գրադարանը որպես ռեսուրս։ 2010 թվականին մարտին բազմաթիվ դիմորդներից ընտրվել են տասնհինգ կամավորներ և նրանք սկսել են աշխատել գրադարանում 2010 թվականի ապրիլից։ Վերապատրաստվողներից մեկը սկսել է անանուն բլոգ գրել իր փորձառությունների մասին։

### Հետագա թարմացումներ
2013-ից 2014 թվականներին աշխատանքային ժամերն աճել են։ 2015 թվականին նշվել է գրադարանի 40-ամյակը, իսկ մինչև 2018 թվականը այն բաց է եղելօրվա երկրորդ կեսին կամ երեկոյան երեքշաբթիից շաբաթ օրերին։

## Ծանոթագրություններ


## Արտաքին հղումներ
* Ֆեմինիստական գրադարանի կայք
* Ֆեմինիստական գրադարանի կատալոգ
* Արմատական ֆեմինիստ գրադարանավարի արկածները ում, գրել է գրադարանի կամավորներից մեկը։

Կատեգորիա:1975 հիմնադրումներ Անգլիայում
Կատեգորիա:Լոնդոնի գրադարաններ
Կատեգորիա:Կանանց իրավունքները Միացյալ Թագավորությունում
Կատեգորիա:Ֆեմինիզմ
Կատեգորիա:Ֆեմինիզմը Միացյալ Թագավորությունում
Մաքգրեգոր Կալում

**Կալում Ուիլյամ Մաքգրեգոր** (, ), շոտլանդացի ֆուտբոլիստ, «Սելթիկ» ակումբի և Շոտլանդիայի ազգային հավաքականի կիսապաշտպան։  Եվրոպայի 2020 և 2024 թվականների առաջնությունների մասնակից։

## Ակումբային կարիերա

Մաքգրեգորը «Սելթիկ» ակումբի սան է իր հայրենի քաղաքից։ Նա բարձրաձայն հայտարարեց իր մասին՝ հեթ-տրիկի հեղինակ դառնալով Շոտլանդիայի երիտասարդական գավաթի խաղարկությունում «Քուինզ օֆ սաութի» դեմ խաղում։ 2013 թվականի ամռանը խաղային պրակտիկա ստանալու համար Կալումը վարձավճարով տեղափոխվեց անգլիական «Նոթս շրջան»։  Օգոստոսի 10-ին «Պիտերբորո Յունայթեդի» դեմ խաղում Մաքգրեգորը նորամուտը նշեց Անգլիայի առաջին լիգայում։ Սեպտեմբերի 14-ին «Միլթոն Քեյնսի» դեմ խաղում նա խփեց իր առաջին գոլը «Քաունթիի» կազմում։

2014 թվականի ամռանը Կալումը վերադարձել է «Սելթիկ»։  Հուլիսի 15-ին իսլանդական «Ռեյկյավիկի» դեմ Չեմպիոնների լիգայի որակավորման մրցաշարի խաղում նա նորամուտը նշեց «կելտերի» կազմում, դիմակայության միակ գոլը խփելով։ Ընտրական մրցաշարում Մաքգրեգորը գրավել է նաև լեհական «Լեգիայի» դարպասը և սլովենական «Մարիբորա»։ Օգոստոսի 13-ին «Սենթ Ջոնսթոնի» դեմ խաղում նա իր նորամուտը նշեց շոտլանդական Պրեմիերայում։ Այդ նույն խաղում նա խփեց իր առաջին գոլը «կելտերի» կազմում։  2015 թվականին Կալումը օգնեց թիմին հաղթել առաջնությունում, իսկ հետո ևս երկու անգամ կրկնեց այդ նվաճումը հաջորդ երկու մրցաշրջաններում։

2017 թվականի հոկտեմբեր 31 ին Չեմպիոնների լիգայի խմբային փուլի՝ գերմանական «Բավարիայի» դեմ խաղում նա դարձել է գոլի հեղինակ։  2018 թվականի փետրվար  15 ին Սանկտ Պետերբուրգի «Զենիթի» դեմ Եվրոպայի լիգայի խաղում Մաքգրեգորը հաղթական գոլի հեղինակ է դարձել։

## Միջազգային կարիերա
2017 թվականի նոյեմբերի 9-ին Նիդերլանդների հավաքականի դեմ ընկերական խաղում Մաքգրեգորը նորամուտը նշեց Շոտլանդիայի հավաքականի կազմում։

Մունդիալ-2021 թվականին Մաքգրեգորը մասնակցել է Եվրոպայի առաջնությանը։ Մրցաշարում նա խաղացել է Չեխիայի հավաքականի դեմ խաղերում,Անգլիա և Խորվաթիայի։ Խորվաթների դեմ խաղում Կալումը խփեց իր առաջին գոլը ազգային թիմի կազմում։

### Голы за сборную Шотландии

## Ձեռքբերումներ
**Թիմային**

 «**Սելթիկ»**
* Շոտլանդիայի Պրեմիեր լիգայի հաղթող (6) — 2014/15, 2015/16, 2016/17, 2017/18, 2018/19, 2019/20
* Շոտլանդիայի Գավաթակիր (3) — 2016/17, 2017/18, 2018/19
* Շոտլանդական լիգայի գավաթակիր (4) — 2016/17, 2017/18, 2018/19, 2019/20

## Ծանոթագրություններ

## Արտաքին հղումներ
* Профиль футболиста на сайте ФК «Селтик»
 
Կատեգորիա:Նոթս Կաունտիի ֆուտբոլիստներ
Կատեգորիա:Շոտլանդացի ֆուտբոլիստներ
Կատեգորիա:Շոտլանդիայի հավաքականի ֆուտբոլիստներ
Կատեգորիա:Սելտիկի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Հրաշալի յոթնյակ (այլ կիրառումներ)

**Հրաշալի յոթնյակ**, կարող է վերաբերել՝
* Հրաշալի յոթնյակը - ամերիկյան գեղարվեստական ֆիլմ։
* Հրաշալի յոթնյակ - հայկական հիթ-շքերթ։
* Հրաշալի յոթնյակ - հայկական հեռուստածրագիր։
* Հրաշալի յոթնյակը - ամերիկյան վեստերն։
Տանը մենակ (այլ կիրառումներ)

**Տանը մենակ**, կարող է վերաբերել՝
* Տանը մենակ - ամերիկյան կատակերգական ֆիլմ։
* Տանը մենակ 2։ Նյու Յորքում կորածը - ամերիկյան կատակերգական ֆիլմ։
* Տանը մենակ 3 - ամերիկյան կատակերգության երրորդ սերիան։
* Տանը մենակ 4 - ամերիկյան կատակերգական ֆիլմ։
* Տանը մենակ 5։ Տոնական կողոպուտ - ամերիկյան կատակերգական ֆիլմ։
* Տանը մենակ - ամերիկյան սուրբծննդյան ընտանեկան-կատակերգական ֆիլմերի շարք։
* Տանը մենակ - հայկական հեռուստածրագիր։
* Տանը մենակ - հայկական հեռուստածրագիր։
Ալավերդի, հինգհազարամյա ուղի (գիրք)

**«Ալավերդի, հինգհազարամյա ուղի»**, պատմավավերագրական և հուշագրական գիրք, որը ներկայացնում է Հայաստանի Լոռու մարզի Ալավերդի քաղաքի, հարակից բնակավայրերի և, ընդհանրապես, տվյալ տարածաշրջանի պատմությունը։ Հեղինակը լրագրող Հրաչյա Պապինյանն է։ Հրատարակվել է 2024 թվականին Երևան քաղաքում։ Գրքում վերաշարադրվել է ավելի քան 200 գիտական աշխատություններ և հոդվածներ, հուշագրություններ, տպագրվել շուրջ 1600 բացառիկ լուսանկար։

## Նկարագրություն
Գրքում ներկայացված է տարածաշրջանի երկրաբանական պատկերը և նրա ձևավորման դարաշրջանները, Ալավերդու տարածքում կատարված առաջին պեղումների արդյունքները, Վանի թագավորության ու Արտաշեսյանների ժամանակաշրջանները։ Մեծ տեղ է հատկացված Բագրատունի Կյուրիկյան թագավորների, Սանահին և Հաղպատ վանական համալիրների հոգևոր, կրթական ու գրչության միջնադարյան կարևորագույն կենտրոնների պատմությանը։ Մանրամասն ներկայացված են տարածաշրջանին վերաբերող հայ-վրացական, հայ-ռուսական հարաբերությունները, Արցախ-Լոռի պատմական առնչությունները։ Առանձին բաժնով մանրամասն ներկայացված են Ալավերդի քաղաքի պղնձաձուլական գործարանի, թաղամասերի, նշանավոր կառույցների, փողոցների, արդյունաբերական ու շինարարական կազմակերպությունների, կրթամշակութային հաստատությունների ստեղծման պատմությունները։ Աշխատության վերջում հեղինակը ներկայացրել է նաև տարածաշրջանի կարևորագույն իրադարձությունների ժամանակագրություն։

## Ծանոթագրություններ

Կատեգորիա:Հայերեն գրքեր
Կատեգորիա:Գրքեր Հայաստանի պատմության մասին
Կատեգորիա:2024 գրքեր
Կատեգորիա:Ալավերդի
JTBC

**JTBC**, Հարավային Կորեայի համազգային վճարովի հեռուստատեսային ցանց։ Նրա հիմնական բաժնետերը JoongAng Holdings-ն է՝ 25% բաժնետոմսով։ Այն գործարկվել է 2011 թվականի դեկտեմբերի 1-ին։ Այն Հարավային Կորեայի չորրորդ խոշորագույն մեդիա ընկերությունն է KBS-ից, MBC-ից և SBS-ից հետո։

JTBC-ն հարավկորեական չորս նոր համազգային կաբելային հեռուստատեսային ցանցերից մեկն էր Dong-A Ilbo-ի Channel A-ի, Chosun Ilbo-ի TV Chosun-ի և Maeil Kyungje-ի MBN-ի կողքին 2011 թվականին։

## Ծրագրեր
### Նորություններ / Ընթացիկ գործեր
* Newsroom Now 
* Sangam-Dong Class 
* After News 5 
* JTBC Newsroom 
* Lee Kyu-yeon's Spotlight 
* Political Desk 
* Scandal Supervisor 
* Ssulzun Live  
* Footage vs Footage Korea 
* JTBC News Morning& 

### Բազմազան ցուցադրություններ
* Knowing Bros
* Let's Eat Dinner Together
* Traveler

### Հեռուստասերիալ
* Բարի գալուստ Վայկիկի
* Հարևանիդ կինը
* Քո հպման հետևում
* Ամուսնական կյանք
* Երկրի արքա
* Ձնծաղիկ
* Վատ մայր

## Ծանոթագրություններ

## Արտաքին հղումներ
* Հեռուստաալիքի պաշտոնական կայքը 

Կատեգորիա:2011 հիմնադրումներ
Կատեգորիա:Կորեերեն հեռուստաալիքներ
Կատեգորիա:Հարավային Կորեայի հեռուստաընկերություններ
Թոբիաս Շտիլեր

**Թոբիաս Շտիլեր** (, ), գերմանացի ֆուտբոլային մրցավար։ ՖԻՖԱ-ի մրցավար 2014 թվականից։

## Կարիերա
Նրա հայրենի ակումբը SG Rosenhöhe Offenbach-ն է Հեսսեն երկրի ֆուտբոլի ասոցիացիայում։ 1995 թվականին տեղի դատավորների ասոցիացիայում անցել է վերապատրաստման դասընթաց։

Տոբիասը Գերմանիայի երկրորդ դիվիզիոնում նորամուտը նշել է 2009/10 մրցաշրջանում՝ սպասարկելով «Պադերբորն 07»- «Կայզերսլաուտեռն» հանդիպումը։  2012 թվականի փետրվարի 17-ին աշխատել է Բունդեսլիգայի իր առաջին հանդիպումը «Հոֆենհայմի» և «Մայնց 05» - ի միջև։  Նա նշանակվել էր Բաբակ Ռաֆատիի փոխարեն, ով հեռացվել էր ինքնասպանության փորձից հետո։  2017/18 մրցաշրջանի առաջին հանդիպումը «Բավարիայի» և Լևերկուզենի «Բայեր 04» - ի միջև նույնպես գլխավոր մրցավար աշխատելու համար վստահվել է Շտիլերին։ Բունդեսլիգայի պատմության մեջ առաջին խաղն էր, որը խաղում էր վիդեո օգնական-ի օգնությամբ։ 53-րդ րոպեին «Բայերի» հարձակվող Չարլես Արանգիսը խախտում է թույլ տվել տուգանային հրապարակում։ Ի սկզբանե Շտիլերը դրվագը գնահատեց որպես 11-մետրանոցի արժանի, բայց տեսանկարահանող Յոխեն Դրեեսի հետ խորհրդակցելուց հետո նա փոխեց իր որոշումը և 11-մետրանոցը նշանակեց հօգուտ «Բավարիայի», որն իրացրեց Լևանդովսկին։

Շտիլերը Բաստիան Դանկերտի հետ ՖԻՖԱ-ի մրցավար է դարձել 2014 թվականին։  Նրանք փոխարինել են Ֆլորիան Մեյերին և Թորստեն Կինհեֆերին, որոնք իրենց տարիքի պատճառով հրաժարական են տվել։ Շտիլերը միջազգային ասպարեզում իր նորամուտը նշել է 2014 թվականի մայիսի 26-ին Իտալիայի և Շվեդիայի միջև ֆուտբոլի մինչև 19 տարեկանների Եվրոպայի առաջնության ընտրական խաղում։  Նա առաջին անգամ մարզվել է ՈՒԵՖԱ-ի Եվրոպա լիգայի խմբային փուլի խաղում 2016 թվականի սեպտեմբերի 29-ին Դոնեցկի «Շախտյորի» և պորտուգալական «Բրագայի» միջև խաղում։ ՈՒԵՖԱ-ի Չեմպիոնների լիգայի խմբային փուլում նորամուտը կայացել է 2017 թվականի սեպտեմբերի 27-ին Թուրինում ՝ «Յուվենտուս» - «Օլիմպիակոս» խաղում։

2017 թվականին հրավիրվել է աշխատելու Լեհաստանում կայացած Եվրոպայի մինչև 21 տարեկանների առաջնությունում։ Այնտեղ ստացել է երկու հանդիպում-Շվեդիայի դեմ Անգլիայի (առաջին հանդիպումը մրցաշարի) եւ Պորտուգալիայի դեմ Իսպանիայի։ 

2019 թվականի մայիսի 14-ին Շտիլերը նշանակվել է Գերմանիայի գավաթի 2018/19 եզրափակչի գլխավոր մրցավար, որը տեղի է ունեցել 2019 թվականի մայիսի 25-ին Բեռլինի Օլիմպիական մարզադաշտում «ՌԲ Լայպցիգի» և Մյունխենի «Բավարիայի» միջև։

Մասնագիտությամբ Շտիլերը իրավաբան է։ Նա մշտապես ապրում է Համբուրգում։

## Ծանոթագրություններ

 
Կատեգորիա:ՈՒԵՖԱ Չեմպիոնների Լիգայի մրցավարներ
Կատեգորիա:Ֆուտբոլային մրցավարներ այբբենական կարգով
Կատեգորիա:Գերմանացի իրավաբաններ
Կատեգորիա:Գերմանացի ֆուտբոլային մրցավարներ
Մայքլ Դոգերտի

**Մայքլ Դոգերտի** (, ), ամերիկական կինոռեժիսոր և սցաներիստ, հայտնի իր՝ Դեն Հարրիսի հետ Բրայն Սինգերի «Իքս մարդիկ 2» և «Սուպերմենի վերադարձը» ֆիլմերի սցենարի վրա աշխատանքով։ Նա նաև հայտնի է որպես «Դրամապանակ կամ կյանք» կուլտային սարսափ ֆիլմի ռեժիսոր և սցենարիստ։ 2013 թվականի հոկտեմբերի 28-ին՝ հատուկ ցուցադրության ժամանակ, ի զարմանս հանդիսատեսի, հայտարարվեց, որ «Legendary Pictures»-ը կնկարահանի շարունակությունը։

## Կարիերա
Նրա ռեժիսորական դեբյուտը՝ «Դրամապանակ կամ կյանք» ֆիլմը, հիմնված է իր սցենարի և Բրայան Սինգերի պրոդյուսինգի վրա։ Այն ցուցադրվել է մի քանի կինոփառատոններում, նախքան 2009 թվականի հոկտեմբերի 6-ին ԱՄՆ-ում և Կանադայում DVD-ով թողարկվելը։ 2014 թվականի դեկտեմբերին նա սկսեց աշխատել «Կրամպուս» սարսափ ֆիլմի վրա, որը թողարկվեց 2015 թվականի դեկտեմբերին՝ սցենարը գրելով Սինգերի, Դեն Հարիսի (Սուպերմենը վերադառնում է) և Սայմոն Քինբերգի («Իքս Մարդիկ։ Վերջին ճակատամարտ», «Առաջին դաս» և «Ապագա անցյալի օրեր») հետտ, հաջորդ «Իքս մարդիկ» ֆիլմի՝ «Ապոկալիպսիսի» համար, որը կրկին նկարահանվել է Սինգերի կողմից, թողարկվել է 2016 թվականին։

## Վաղ կյանք
Նրա մայրը վիետնամուհի է։ Դոգերթին նկարիչ է, և նրա որոշ աշխատանքներ հրապարակված են նրա պաշտոնական կայքում։

## Կինեմատոգրաֆիա
### Ֆիլմեր

## Ծանոթագրություններ

## Հղումներ
* 
 
Կատեգորիա:Ամերիկացի սցենարիստներ
Կատեգորիա:Ամերիկացի կինոռեժիսորներ
Կատեգորիա:Ամերիկացի կինոսցենարիստներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի ռեժիսորներ
Կատեգորիա:Նյու Յորքի համալսարանի շրջանավարտներ
Նաֆիսա Ինայաթուլլահ Խան Խաթտակ

**Նաֆիսա Ինայաթուլլահ Խան Խաթտակ** (), պակիստանցի քաղաքական գործիչ, որը 2018 թվականի օգոստոսից մինչև 2023 թվականի հունվարը եղել է Պակիստանի Ազգային ժողովի անդամ։ Մինչ այդ՝ 2013 թվականի հունիսից մինչև 2018 թվականի մայիս նա եղել է Ազգային ժողովի պատգամավոր։

## Կրթություն
Նա ստացել է միջնակարգ կրթություն։

## Քաղաքական կարիերա
2013 թվականին Պակիստանի ընդհանուր ընտրություններում նա ընտրվել է Պակիստանի Ազգային ժողովում՝ որպես Պակիստանի Թեհրիք-ի Ինսաֆի (PTI) թեկնածու՝ Խայբեր Փախտունխվայի կանանց համար նախատեսված տեղով։

2018 թվականի Պակիստանի համընդհանուր ընտրություններում նա վերընտրվել է Ազգային ժողովում որպես Թեհրիք-ի Ինսաֆի թեկնածու։

## Ծանոթագրություններ

Կատեգորիա:Ապրող անձինք
Կատեգորիա:Պակիստանի կին քաղաքական գործիչներ
Օղակաձև բլիթ

**Օղակաձև բլիթ**, բլիթների տեսակ է, որը ձևավորվում է խմորի փոքր կլոր կտորներից։ Բլիթը օգտագործվում է նաև որպես աղանդեր, հայտնի է Ամերիկայի Միացյալ Նահանգներում։

## Պատմություն
### Ծագում
Գոյություն ունեն մի քանի ենթադրական տարբերակներ, թե որտեղից են առաջացել բլիթի անցքերը և օղակաձև բլիթը։ Այս բլիթի գաղափարը տվել է կապիտան Հանսոն Գրեգորիին 1847 թվականին։

Շատ վաղ բաղադրատոմսերում բլիթները պատրաստվում էին տորտիլայի տեսքով՝ կլոր թխվածքաբլիթ, որի կենտրոնում անցք կա։ Ենթադրվում է նաև, որ այն հորինվել է այն պատճառով, որ բլիթներն ավելի արագ են եփվում, երբ դրանց կենտրոնում անցք կա։

### Ժողովրդականություն
1973 թվականին «Dunkin' Donuts»-ն իր ճաշացանկում ավելացրեց «Մունչքինս»՝ վաճառելով դրանք բլիթների տարբեր համերով, որպեսզի օգտագործեն խմորի կտորներ, որոնք կտրված են իրենց օղակաձև բլիթների կենտրոնից։ Հաղորդվում է, որ անունը գալիս է 1939 թվականին նկարահանված *Օզի կախարդը* ֆիլմի «Մունչքին» մանրանկարչական կերպարներից։ Նախկինում այս ընկերութությունն անհաջող կերպով փորձում էր դրանք վաճառել որպես լցոնված բլիթներ, բայց փոխեց իր մարտավարությունը՝ ավելի երիտասարդ սպառողներ ներգրավելու համար։ Այնուամենայնիվ, ընկերությունը 2021 թվականից ի վեր արտադրում է անցքերով բլիթներ՝ առանձին, բնական չափի բլիթներից։ Սա բնորոշ է 21-րդ դարի բլիթ արտադրողների մեծամասնությանը։ 1976 թվականին կանադական «Tim Hortons» սուրճի ցանցը իր ընտրացանկում ներառեց «Թիմբիթս» կոչվող անցքերով բլիթներ։

## Նկարագրություն
Ինչպես սովորական բլիթները, այնպես էլ անցքերով բլիթները կարող են լինել տարբեր տեսակի։ Խմորն ինքնին կարելի է պատրաստել ինչպես խմորիչով, այնպես էլ փխրեցուցիչով։ Սրանց տարբերությունն այն է, որ տորթի տեսքով բլիթները պատրաստվում են փխրեցուցիչի միջոցով, իսկ անցքավորը՝ խմորիչի։

## Ծանոթագրություններ

Կատեգորիա:Ուտեստներ ըստ երկրի
Կատեգորիա:Ուտեստներ ըստ պատրաստման ձևի
Սահիրա Շարիֆ

**Սահիրա Շարիֆ** (կամ Սաիրա Շարիֆ), աֆղան կին քաղաքական գործիչ, ով 2005 թվականին ընտրվել է Աֆղանստանի Ժողովրդական (ստորին) պալատում (Վոլեսի Ջիրգայում) Խոստ նահանգը ներկայացնելու համար։

Նավատորմի ասպիրանտուրայում պատրաստված զեկույցում ասվում էր, որ նա «հավանաբար կապված է Հեզբ ի Իսլամի (Աֆղանստանի իսլամական կուսակցություն) հետ»։ Լինելով '''փուշթուն''' էթնիկ խմբի անդամ, նա սովորել է համալսարանում և հավանաբար մագիստրոսի կոչում է ստացել։ Աշխատելով խորհրդարանում՝ նա եղել է կրթության հանձնաժողովի անդամ։ Չնայած, որ նա «Հեզբ ի Իսլամի» նախկին առաջնորդն էր, 2005 թվականին նա ներկայացել է որպես անկուսակցական։ Համարվում է, որ Շարիֆը աջակցում էր Համիդ Քարզայի վարչակազմին։ 

Նրան նկարագրում են որպես կանանց իրավունքների պաշտպան։ 

2009 թվականի նախագահական ընտրությունների ժամանակ նա աջակցել է Աշրաֆ Ղանիին։  2010 թվականի Աֆղանստանի խորհրդարանական ընտրություններում Խոստ նահանգում նա առաջադրվել է որպես անկուսակցական։  Սահիրան ամուսնացած է Շարիֆ Զադրանի հետ, ունի երկու որդի և երկու դուստր։ Շարիֆը հիմնադրել է Միրման Բահիրը, գրական խմբավորում, որը գաղտնի հանդիպումներ է ունենում Աֆղանստանում։

## Հղումներ


Կատեգորիա:20-րդ դարի ծնունդներ
Կատեգորիա:Ապրող անձինք
Կատեգորիա:Աֆղան կանայք
Կատեգորիա:Աֆղանստանի քաղաքական գործիչներ
Ֆուտբոլի Եվրոպայի առաջնություն 2024 (ընտրական մրցաշար, խումբ J)

Ֆուտբոլի Եվրոպայի 2024 թվականի առաջնության ընտրական փուլի **J խումբ,** Գերմանիայի առաջնության հիմնական փուլին մասնակցող թիմերի որոշման համար տաս խմբերից մեկը։ J խմբում ընդգրկվել են վեց հավաքականներ՝ Բոսնիան և Հերցեգովինան, Իսլանդիան, Լիխտենշտայնը, Լյուքսեմբուրգը, Պորտուգալիան և Սլովակիան։ Թիմերը միմյանց հետ կխաղան 2 շրջան տանը և կհյուրընկալվեն։ 

Առաջին երկու տեղերը զբաղեցրած հավաքականները դուրս կգան առաջնության եզրափակիչ փուլ։ Փլեյ-օֆֆի մասնակիցները կորոշվեն Ազգերի Լիգայում 2022/2023 մրցելույթների հիման վրա։

## Մրցաշարային աղյուսակ

## Հանդիպումներ
2022 թվականի հոկտեմբերի 10-ին ՈւԵՖԱ-ն հրապարակել է խաղերի ցանկը։ Ժամանակը նշված է CET/CEST-ում։ Տեղական ժամանակը, եթե տարբեր է, փակագծերում է։

----

----

----

----

----

----

----

----

----

## Ռմբարկուներ
**10 գոլ**

*  Կրիշտիանու Ռոնալդու (3)

**6 գոլ**

*  Բրունու Ֆերնանդեշ

**5 գոլ**

*  Ժերսոն Ռոդրիգես (1)

**3 գոլ**

*  Բերնարդու Սիլվա
*  Ժոան Կանսելո
*  Ժուան Ֆելիքս
*  Գոնսալու Ռամուշ
*  Դանել Սինանի
*  Հաուկոն-Արնար Հարալդսոն
*  Ալվրեդ Ֆիննբոգասոն (1)
*  Արոն Գունարսոն (1)
*  Լուկաշ Գարասլին

**2 գոլ**

*  Ռիկարդու Օրտա
*  Գոնսալու Ինասիու
*  Դիոգու Ժոտա
*  Իվանդրո Բորժես Սանշեշ
*  Անդրի Գուդյոնսեն
*  Օրրի Օուսկարսոն
*  Գիլֆի Սիգուրդսոն (1)
*  Ռոբերտ Մակ
*  Դավիթ Հանցկո
*  Յուրայ Կուցկա
*  Օնդրեյ Դուդա (1)
*  Ռադե Կրունիչ
**1 գոլ**

*  Ռաֆայել Լեան
*  Օտավիո
*  Մաթիաս Օլեսեն
*  Մաքսիմ Շանո (1)
*  Դավիդ Քրիստյաուն Օուլավսոն
*  Միքայել Էգիլ Էլերտսոն
*  Տոմաշ Սուսլով
*  Դենիս Վավրո
*  Ստանիսլավ Լոբոտկա
*  Դավիդ Դյուրիշ
*  Ռոբերտ Բոժենիկ
*  Լյուբոմիր Շատկա
*  Ամար Դեդիչ
*  Էդին Ջեկո
*  Ամար Ռախմանովիչ
*  Միրոսլավ Ստեվանովիչ
*  Ռենատո Գոյկովիչ
*  Սանդրո Վոլֆինգեր

**Ինքնագոլեր**

*  Սիմոն Լուխինգեր ( Բոսնիա և Հերցեգովինայի դեմ խաղում)
*  Նիհադ Մույակիչ ( Լյուքսեմբուրգի դեմ խաղում)
*  Պատրիկ Գրոշովսկի ( Բոսնիա և Հերցեգովինայի դեմ խաղում)

## Որակազրկումներ
Խաղացողը որակազրկվում է 1 խաղով հետևյալ խախտումների համար՝

* Կարմիր քարտ (կարմիր քարտի համար կասեցումը կարող է երկարաձգվել կոպիտ խախտումների համար)։

* 3 դեղին քարտ 3 տարբեր խաղերում, ինչպես նաև 5-րդ և յուրաքանչյուր հաջորդ դեղին քարտ (դեղին քարտի որակազրկումը չի տեղափոխվում փլեյ-օֆֆ, հիմնական մրցաշար կամ որևէ այլ միջազգային հանդիպում)։

## Ծանոթագրություններ

## Հղումներ
* УЕФА Евро 2024, UEFA.com
* Европейская квалификация, UEFA.com

Կատեգորիա:Ֆուտբոլի Եվրոպայի առաջնություն 2024
Ֆարիբա Ահմադի Կաքար

**Ֆարիբա Ահմադի Կաքար** (, ), աֆղան կին քաղաքական գործիչ, ով 2005 թվականին ընտրվել է Աֆղանստանի Ժողովրդական (ստորին) պալատում (Վոլեսի Ջիրգայում) Քանդահար նահանգը ներկայացնելու համար։ Նա աշխատում է Հաղորդակցության հանձնաժողովում։ 

Ծնվել է 1965 թվականին Քանդահարում։ Քանդահարի մասին պատրաստված զեկույցում, որը պատրաստվել է նավատորմի ասպիրանտուրայում, ասվում է, որ նա «ինքնուս ուսուցչուհի» է եղել և '''փուշթուն''' էթնիկ խմբի անդամ։ 

2013 թվականի օգոստոսին Աֆղանստանի Գազնի քաղաքում երեխաների հետ ճամփորդելիս նրան առևանգել էին թալիբները։ Նրան ազատ արձակելու դիմաց նրանք պահանջում էին ազատ արձակել չորս թալիբ բանտարկյալների։ 2013 թ. սեպտեմբերի 8-ին նա ազատ է արձակվել գերության մեջ պահվող թալիբների ընտանիքի մի քանի անդամների ազատ արձակման դիմաց։

## Ծանոթագրություններ

Կատեգորիա:1965 ծնունդներ
Կատեգորիա:Ապրող անձինք
Կատեգորիա:Աֆղան կանայք
Կատեգորիա:Աֆղանստանի քաղաքական գործիչներ
Վլադիմիր Վիսոցկի (նկարիչ)

**Վլադիմիր Պետրովիչ Վիսոցկի** (, ), խորրդային նկարիչ, նկարազարդող, դիմանկարիչ։

## Կենսագրություն
Վլադիմիր Վիսոցկին ծնվել է 1911 թվականի հունվարի 13-ին Սանկտ Պետերբուրգում։ 1926 թվականին ավարտել է յոթնամյա դպրոցը և 1928-1930 թվականներին սովորել Մոսկվայում՝ Ի. Ի. Մաշկովի հեղափոխության նկարիչների ասոցիացիայի (ՀՆՄ) ստուդիայում։ 

1928 թվականից մասնակցել է գեղարվեստական ցուցահանդեսների։ 1932 թվականին դարձել է ԽՍՀՄ Նկարիչների միության անդամ։ 

1936-1940 թվականներին ավարտել է Մոսկվայի Վ. Ի. Սուրիկովի անվան արվեստի ինստիտուտը (օֆորտի դասարան)։

Մասնակցել է Հայրենական մեծ պատերազմին, 1942 թվականից ծառայել է որպես «Вперёд, за Родину!» ճակատային թերթի նկարիչ Հյուսիս-Կովկասյան ճակատում։

Պարգևատրվել է Կարմիր աստղի շքանշանով, «Մարտական ծառայություն», «Կովկասի պաշտպանության համար», «Գերմանիայի դեմ տարած հաղթանակի համար» մեդալներով։

Պատերազմի ավարտին՝ 1945-1949 թվականներին, վարչական ծառայության կապիտանի կոչումով ծառայել է Մ. Գրեկովի անվան ռազմական նկարիչների ստուդիայում։ 

1946 թվականին մասնակցել է Համամիութենական գեղարվեստական ցուցահանդեսին։ 

Հետագա տարիներին եղել է «Օգոնյոկ» ամսագրի հաստիքային նկարիչ։ 

Աշխատել է որպես գրքի նկարազարդող՝ համագործակցելով «Московский рабочий», «Детская литература» հրատարակչությունների, «Մուրզիլկա» մանկական ամսագրի հետ։

1970 թվականին պարգևատրվել է «Անձնվեր աշխատանքի համար» մեդալով։

Վլադիմիր Վիսոցկին մահացել է 1983 թվականին։

## Ծանոթագրություններ

## Գրականություն
* Высоцкий Владимир Петрович // Русские художники XVIII—XX веков: свод. список художников, встречающихся в справ. лит. / Соловьёв В. Д. — М. : Эксперт-клуб, 2005. — 429 с. — стр. 78

## Արտաքին հղումներ
* Высоцкий Владимир Петрович // Студия военных художников имени М. Б. Грекова
 

Կատեգորիա:Խորհրդային նկարիչներ
Խնձորենու ցեց

**Խնձորենու ցեց** (Yponomeuta malinellus), կնգումացեցերի ընտանիքի թիթեռ։ Խնձորենու վտանգավոր վնասատուներից է։ Տարածված է Արևմտյան Եվրոպայում, Հյուսիսային Չինաստանում, Կորեայում, Ճապոնիայում, նախկին Խորհրդային Սոցիալիստական Հանրապետությունների Միության երկրներում՝ խնձորենումշակության արեալում։ 

## Նկարագրություն
Թևերի բացվածքը՝ 18–22 մմ, առջևի թևերը՝ ձյունասպիտակ, 3 անկանոն շարքերով, հետինները՝ մոխրագորշ՝ երկար ծոպերով։ Ձմեռում են առաջին տարիքի սև կետերով թրթուրները՝ վահանիկների տակ։ Գարնանը (սովորաբար խնձորենու ծաղկումից 1 շաբաթ առաջ) դուրս են գալիս վահանիկի տակից և ամբողջ գաղութով տեղափոխվում են մատղաշ տերևների վրա, կրծում և ուտում են միջուկը։ 10–12 օր անց (սովորաբար ծաղկման շրջանում) թրթուրները հասնում են երկրորդ հասակի և անցնում բաց սնուցման, կմախքացնում են տերևներն արտաքինից՝ ծածկելով ոստայնով, ձևավորում են ոստայնաբներ։ Յուրաքանչյուր գաղութ ձևավորում է մինչև 5 բուն։ Թրթուրները հարսնյակավորվում են հունիսի սկզբին՝ սպիտակ բոժոժներում։ 8–20 օր անց հարսնյակներից թռչում են թիթեռները։ Խնձորենու ցեցը առավել վնաս է պատճառում հփվ գոտու այգիներին։ Տերևազրկված խնձորենու պտուղները վայր են ընկնում, և չեն կարողանում հաջորդ տարվա բերքի համար պտղային բողբոջների կանոնավոր հիմքը ձևավորել։ Պայքարի միջոցառումները վեգետացիայի ընթացքում սրսկում՝ միջատասպաններով։
Ֆլորիան Քլեյն

**Ֆլորիան Քլեյն** (), ավստրիացի պրոֆեսիոնալ ֆոտբոլիստ, ով խաղում է որպես պաշտպան։

## Ակումբի կարիերիան
Քլեյնը սկսել է իր կարիերան 1994 թվականի սեպտեմբերից**՝** խաղալով ԼԱՍԿ երիտասարդական ակումբում, իսկ 2004 թվականի հուլիսին արդեն տեղափո**խ**վել է Լինց ակումբի ավագ թիմ։ Նա վարձավճարով խաղացել է FC Blau-Weiß Linz-ում 2003–2004 մրցաշրջանում, իսկ մրցաշրջանի ավարտից հետո վերադարձել է Լինց։ Ակումբի կազմում 14 տարվա ընթացքում 163 խաղից հետո, որոնցում նա խփել է 13 գոլ, Քլայնը 2009 թվականի ապրիլի 30-ին երկու տարվա պայմանագիր կնքեց Աուստրիա Վիեննայի հետ։ 2012 թվականին նա միացավ Ռեդ Բուլ Զալցբուրգին։

«Զալցբուրգի» հետ պայմանագրի ավարտից հետո՝ 2014 թվականի հուլիսի 1-ին, Քլայնը տեղափոխվեց VfB Շտուտգարտ անվճար տրանսֆերային իրավունքով։ 2014 թվականի մայիսի 6-ին նա մինչև 2017 թվականի հունիս պայմանագիր է կնքել ակումբի հետ։

Նա վերադարձել է Աուստրիա Վիեննա 2017 թվականի օգոստոսի 23-ին։

## Միջազգային կարիերիա
Քլեյնը խաղացել է Ավստրիայի մինչև 19 տարեկանների և Ավստրիայի մինչև 21 տարեկանների հավաքականներում։ 2010 թվականի մայիսի 19-ին Քլայնն իր դեբյուտը նշեց Ավստրիայի կազմում Խորվաթիայի դեմ խաղում։

Նա ներկայացրել է ազգային հավաքականը 2016 թվականի ՈւԵՖԱ Եվրո-ում։

## Կարիերիայի վիճակագրություն
: *2019 թվականի հուլիսի 1-ի դրությամբ*

## Ծանոթագրություններ

## Պարգևներ
* Ավստրիայի ֆուտբոլի առաջնություն․ 2013-2014 մրցաշրջան
* Ավստրիայի գավաթ․ 2013-2014 մրցաշրջան

 
Կատեգորիա:Ռեդ Բուլ Զալցբուրգի ֆուտբոլիստներ
Կատեգորիա:Աուստրիա Վիեննայի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:ԼԱՍԿ Լինցի ֆուտբոլիստներ
Կատեգորիա:Շտուտգարտի ֆուտբոլիստներ
Կատեգորիա:Ավստրիայի հավաքականի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Սամիրա Ռաֆայելա

**Սամիրա Ռաֆայելա** (,  ), դեմոկրատներ 66 քաղաքական կուսակցության հոլանդացի քաղաքական գործիչ է, ով 2019 թվականից ծառայում է որպես Եվրախորհրդարանի պատգամավոր և եղել է նաև Երիտասարդ դեմոկրատների անդամ։

## Վաղ կյանք
Ռաֆայելան մեծացել է իր հրեա հոլանդական կյուրասաո մոր հետ Աուտխեյստում։ Նրա հայրը ծագումով գանացի-նիգերիացի էր և պրակտիկ իսլամադավան։ Ռաֆայելան իրեն համարում է առաջադեմ, ազատական, ֆեմինիստ մուսուլման։

Նա հաճախել է Բոնհոֆեր քոլեջը Կաստրիկում և սովորել պետական ​​կառավարում Լեյդենի համալսարանում։ Նա կատարել է հետազոտություններ արմատականացման և ահաբեկչության պատճառների վերաբերյալ և ստացել մագիստրոսի կոչում Ճգնաժամային և անվտանգության կառավարման ոլորտում։ Նա աշխատել է որպես քաղաքականություն մշակող և վարչական խորհրդատու Ամստերդամի քաղաքապետարանում։ 2016 թվականին նա տեղափոխվել է Նիդեռլանդների Ոստիկանություն, որտեղ հանդես է եկել որպես ծրագրի ղեկավար՝ ներառման համար։ Որպես սոցիալական ձեռներեց՝ նա աշխատել է Աֆրիկայում երիտասարդ տաղանդներով և որպես միջազգային թրեյներ և բանախոս՝ կանանց մասնակցության, առաջնորդության, անվտանգության և ներառման հարցերով։

## Քաղաքական կյանք
Ռաֆայելան ընտրվել է Եվրախորհրդարանի պատգամավոր 2019 թվականի ընտրություններում՝ դարձնելով նրան աֆրո-կարիբյան արմատներով առաջին հոլանդացի պատգամավորը։ Նա Միջազգային առևտրի կոմիտեի (2019 թվականից), Կանանց իրավունքների և գենդերային հավասարության կոմիտեի (2019 թվականից) և Զբաղվածության և սոցիալական հարցերի հանձնաժողովի (2021 թվականից) անդամ է։

Ի հավելումն իր հանձնաժողովային առաջադրանքների, Ռաֆայելան Խորհրդարանի պատվիրակությունների մաս է կազմում Եվրո-Լատինական Ամերիկայի խորհրդարանական վեհաժողովում () և ԵՄ-Չիլի համատեղ խորհրդարանական հանձնաժողովում։ Նա նաև համանախագահում է Եվրախորհրդարանի հակառասիզմի և բազմազանության միջխմբում և Եվրոպական խորհրդարանի արհեստական ​​ինտելեկտի և թվային ինտելեկտի հարցերով և Եվրոպական խորհրդարանի հաշմանդամության հարցերով միջխմբի անդամ է։

2022 թվականի մայիսի 3-ին D66-ի ներքին հանձնաժողովը հետաքննեց եվրոպական D66-ի պատվիրակության 3 նախկին աշխատակիցների բողոքները, ի թիվս այլ բաների, Ռաֆայելայի կողմից իշխանության չարաշահման վերաբերյալ։ Նրան նկատողություն արեցին, սակայն միջնորդական հանձնաժողովը նույն տարվա նոյեմբերին որոշեց, որ հետաքննությունը անփույթ էր, և որ նկատողությունն անհիմն էր։

2023 թվականին Ռաֆայելան՝ Մալին Բյորքի և Էվին Ինջիրի հետ միասին, Եվրախորհրդարանի նախագահ Ռոբերտա Մեցոլային ուղղված նամակում պնդել է, որ իրենց գործընկերներ Եվրախորհրդարանի անդամներ Անդերս Վիստիզենը, Իզաբելլա Ադինոլֆին և Քրիստիան Տերհեշը 2011 թվականի Ստամբուլի ՝ գենդերային բռնության դեմ կոնվենցիայի վավերացման քննարկման ժամանակ խախտել են խորհրդարանի կանոնները վիրավորական լեզվի վերաբերյալ և հորդորեց Մեցոլային այն հետաքննել։ 2023 թվականի դեկտեմբերի 21-ին նա հայտարարեց, որ չի հավակնի վերընտրվել 2024 թվականի Եվրախորհրդարանի ընտրություններում։

## Պարգևներ
* 2020 – Տարվա միջազգային կին, պարգևատրվել է Harper's Bazaar-ի կողմից։

## Ծանոթագրություններ

 
Կատեգորիա:21-րդ դարի քաղաքական գործիչներ
Կատեգորիա:Իսլամական ֆեմինիզմի հետևորդներ
Կատեգորիա:Հոլանդացի ֆեմինիստներ
Կատեգորիա:Նիդերլանդների քաղաքական գործիչներ
Խնձորենու պտղակեր

**Խնձորենու պտղակեր** (), տերևոլորների ընտանիքի թիթեռ։ Խնձորենու ամենավտանգավոր վնասատուներից. վնասում է նաև տանձենու, սերկևիլենու, ծիրանենու, ընուզենու պտուղները։ Լայնորեն տարածված է խնձորենու մշակության արեալում։

## Նկարագրություն
Թևերի բացվածքը՝ 18-21 մմ, առջևինները՝ երկարացած, գորշ մանուշակագույն, մուգ լայնակի ալիքաձև գծերով և գագաթային ծայրին՝ դարչնագորշ (բրոնզագույն երանգով) խոշոր բծով։ Հետինները՝ բաց գորշվուն՝ ծոպավոր եզրերով։ Ձմեռում են սնումն ավարտած թրթուրները՝ ամուր ոստայնային բոժոժներում, ծառերի մահացած կեղևի տակ, հենասյուների ճեղքերում, բուսական մնացորդներում, հողի մակերեսային շերտում, նաև պտղապահեստարաններում։ Գարնանը հարսնյակավորվում է։ Թիթեռների թռիչքը սովորաբար համընկնում է խնձորենու ծաղկման ավարտի հետ։ Էգերը ձվադրում են (մինչև 180 ձու) տերևների և պտուղների վրա, հազվադեպ՝ երիտասարդ շիվերի կեղևին։ Թրթուրը, կրծելով, մտնում է պտղամսի մեջ, ուղի է բացում դեպի սերմնախցիկ ու սնվում է սերմերով, ապա տեղափոխվում մյուս պտղի մեջ։ Տարեկան զարգանում է 1-ից (հյուսիսում) մինչև 3 (հարավում) սերունդ։

## Պայքարի միջոցառումներ
Վաղ գարնանը ծառաբնի և հաստ ճյուղերի մաքրում մահացած կեղևից, վեգետացիայի ընթացքում սրսկում՝ միջատասպաններով։
Խորիոպտոզ

**Խորիոպտոզ,** ինվազիոն հիվանդություն։

## Հարուցիչի կիրառություն
Հարուցիչները *Chorioptes* ցեղի կաշեկեր տզերն են, որոնք մակաբուծվում են հաճախ վերջավորությունների, գլխի և պոչի արմատի շրջանի մաշկի վրա։ Խոշոր եղջերավոր կենդանիների օրգանիզմում մակաբուծվում է *Ch. bovis*-ը, ձիերի օրգանիզմում՝ *Ch. equi*-ն, ոչխարների՝ *Ch. ovis*-ը, այծերի՝ *Ch. caprae*-ն։ Առավել ընկալունակ է մատղաշը։ Ինվազիայի աղբյուրը հիվանդ կենդանիներն են։ 

## Ախտանշաններ
Քոր, վերնամաշկի թեփոտում, մազաթափություն, մաշկի վրա կեղևիկների առաջացում և հաստացում։

## Ախտորոշում
Մաշկի ախտահարված հատվածներից վերցրած քերուկներում տզերի հայտնաբերմամբ։

## Բուժում
Սպիրտային կամ յուղային հակաքոսային ցնդող օծանելիքների տեղային  օգտագործում, հակաքոսային լուծույթներով լողացում, ներբերված կենդանիների կարանտինավորում, ինչպես պսորոպտոզի դեպքում։

## Կանխարգելում
Ներբերված կենդանիների կարանտինավորում, շինությունների տզազերծում։

Կատեգորիա:Կենդանիների հիվանդություններ
Անդրոմախի

**Անդրոմախի Դիմիտրոպուլու** (; ծնվ. հոկտեմբերի 12 1994, Զիգեն, Գերմանիա) նաև հայտնի է որպես **Andromache** և **Andromachi** բեմական անուններով, հույն երգիչուհի է, որը ներկայացրել է Կիպրոսը Եվրատեսիլ 2022 երգի մրցույթում «Ela» երգով։

## Կենսագրություն
Ծնվել է Գերմանիայում։ Երբ նա 10 տարեկան էր, իր ծնողների հետ տեղափոխվել է Լեչենա, համայնք որը գտնվում է Պելոպոնեսի հյուսիս-արևմուտքում։ Դպրոցից հետո նա Աթենքում սկսեց գերմաներեն սովորել։ Զուգահեռաբար նա երգում էր Լեչենայի, Ամալյասի և Գազիի բարերում և ակումբներում։

2015 թվականին մասնակցել է հունական «Ձայնը» մրցույթի երկրորդ սեզոնին, որտեղ միացել է Միխալիս Կվինելիսի թիմին։

2017 թվականին Անդրոմախին թողարկեց իր առաջին երգը՝ «To feggari» (Το φεγγάρι) Panik Records-ում։

2022 թվականի մարտի 9-ին հայտարարվեց, որ Անդրոմախին կներկայացնի Կիպրոսը Եվրատեսիլ 2022 մրցույթում։ Նույն օրը ներկայացվեց մրցութային երգը՝ «Ela» անունով։ Երգչուհին ելույթ ունեցավ երկրորդ կիսաեզրափակչում, հավաքեց 63 միավոր, զբաղեցրեց 12-րդ տեղը և չկարողացավ անցնել եզրափակիչ։

2022 թվականի հուլիսին, Ռումինիայի ներկայացուցիչ WRS-ի հետ միասին, թողարկել է «If You Were Alone / Sta matia sou» երգը։

## Սկավառակագրություն
### Կոմպիլյացիոն ալբոմներ
* *Ela – The Album* (2022)

## Ծանոթագրություններ

Կատեգորիա:Հույն երգչուհիներ
Կատեգորիա:Եվրատեսիլ երգի մրցույթի մասնակիցներ
Արթուր Հոլանդ

**Արթուր Հոլանդ** (, նոյեմբերի 26, 1916, Բարնսլի, Անգլիա - 1987թվականի մարտ, Բարնսլի, Անգլիա), անգլիական ֆուտբոլային մրցավար։

Հիմնական մասնագիտությունը (1935 թվականից)՝ հանքափոր։ Թոշակի անցնելուց հետո նա դարձավ փաբի սեփականատեր և Բարնսլիում գտնվող «Փեդդի» հանրային տան կառավարիչ։

Նա իր կարիերան սկսել է 1947 թվականին՝ որպես գծավար։ 1951 թվականին ընդգրկվել է Անգլիայի գլխավոր մրցավարների ցուցակում, իսկ 1959 թվականին սպասարկել է Անգլիայի սիրողական գավաթի եզրափակիչը։

Հոլանդը սպասարկել է 1963 թվականի Եվրոպայի չեմպիոնների գավաթի եզրափակիչը, 1964 թվականի Անգլիայի գավաթի եզրափակիչը և 1964 թվականի Եվրոպայի առաջնության եզրափակիչը։

## Ծանոթագրություններ
Խոսե Վիսենտե Տրայն

**Խոսե Վիսենտե Տրայն**, ավելի հայտնի է, ինչպես՝ **Վիսենտե Տրայն** (),  իսպանացի ֆուտբոլիստ։ Նա խաղացել է որպես դարպասապահ և իր կարիերայի մեծ մասն անցկացրել է «Էսպանյոլում» և «Ռեալում»։ Նա երեք անգամ նվաճել է Զամորայի գավաթը և 1964 թվականին Իսպանիայի հավաքականի հետ դարձել Եվրոպայի չեմպիոն։ Ստացել է "կեռներ" մականունը գնդակը հուսալիորեն ֆիքսելու ունակության համար.

## Ակումբային կարիերա
Ծնվել է Բարսելոնայի Գրասիա թաղամասում և իր առաջին քայլերն արել է որպես ֆուտբոլիստ "Պենյա Մորալես" ակումբում։ 1955 թվականին "Մոլետի" հետ որոշ ժամանակ անց տեղափոխվել է "Էսպանյոլ"։

Տեղափոխվելով "Էսպանյոլ" ՝ Տրայնը ստիպված էր մեկնարկային կազմում տեղի համար մրցել Սամորայի կրկնակի գավաթակիր Մարսել Դոմինգոյի և Միգել Սոլերի հետ։ Այնուամենայնիվ, մեկ այլ լեգենդար դարպասապահ ՝ Ռիկարդո Սամորան, ով հենց այդ ժամանակ մարզում էր "Էսպանյոլը", Տրայնին հնարավորություն տվեց իր նորամուտը նշել Առաջին դիվիզիոնում նույն մրցաշրջանում։ Դա տեղի ունեցավ լիգայի վերջին տուրում ՝ 1956 թվականի ապրիլի 22-ին, "Դեպորտիվո Ալավեսի" դեմ խաղում, որն ավարտվեց կատալոնացիների հաղթանակով ՝ 6:0 հաշվով։

Հաջորդ մրցաշրջանից, Դոմինգոյի հեռանալուց հետո, Վիսենտե Տրայնը սկսեց ավելի հաճախ խաղադաշտ դուրս գալ և չորս տարվա ընթացքում նա դարձավ թիմի անվիճելի առաջատարը և Իսպանիայի առաջնության ամենանշանավոր դարպասապահներից մեկը, հենց այդ ժամանակ նա հետաքրքրվեց "Ռեալով": Նա խաղացել է "Գալակտիկոսի" կազմում չորս մրցաշրջան, որոնցում նվաճել է չորս չեմպիոնական տիտղոս, Իսպանիայի ֆուտբոլի գավաթ և երկու անգամ դարձել է եվրոպական չեմպիոնների գավաթի եզրափակչի մասնակից։ Անհատական մակարդակում նա լիգայի արդյունքներով երեք անգամ նվաճել է դարպասապահների համար նախատեսված Սամորայի գավաթը։ Մադրիդում հանդես գալու ընթացքում նա խաղացել է նաև ազգային հավաքականում։

Հաշվի առնելով ավելի երիտասարդ դարպասապահների մակարդակը, ինչպիսիք են Անտոնիո Բետանկորտը և Խոսե Արակիստայնը, Վիսենտե Տրայնը լքեց ակումբը 1964 թվականի ամռանը ՝ միանալով "Մալյորկայի"շարքերը։  Ակումբում նա անցկացրել է երկու մրցաշրջան ՝ նախքան "Դեպորտիվո Լա Կորունյա" տեղափոխվելը, որտեղ էլ ավարտել է կարիերան 1967 թվականին ։

## Ազգային հավաքական
Հավաքականում նորամուտը նշել է 1961 թվականի ապրիլի 2-ին Իսպանիայի և Ֆրանսիայի միջև "Սանտիագո Բեռնաբեուում" կայացած ընկերական խաղում։

7 անգամ խաղադաշտ է դուրս եկել Իսպանիայի հավաքականի հանդիպումներում։ Դարձել է 1964 թվականի Եվրոպայի առաջնության հաղթող ՝ եզրափակիչ փուլում ոչ մի խաղ չխաղալով։

## Ծանոթագրություններ

## Աղբյուրներ
* Ficha de Vicente Train en Sportec
* Biografía en la web oficial del Real Madrid

Կատեգորիա:Իսպանացի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Մալյորկայի ֆուտբոլիստներ
Կատեգորիա:Դեպորտիվո Լա Կորունյայի ֆուտբոլիստներ
Խոզամազ

**Խոզամազ**, ընտանի և վայրի խոզերի մազածածկը։

## Կազմություն
Կազմված է մազարմատից և կոթունից։ Կոթունը կոնաձև է, գագաթը փեղեքված է մի քանի մասերի և առաջացնում է «դրոշակիկ»։ Ըստ հյուսվածաբանական կառուցվածքի՝ խոզամազով  կազմված է թեփուկավոր, կեղևային շերտերից և հիմնամասից քիմիական կազմով նման է բրդին։ Խոզամազը տարբերվում է կոշտությամբ, կոպտությամբ, առաձգականությամբ, ձգման ամրությամբ, ծռումից և ճնշումից հետո ձևը վերականգնելու հատկությամբ։ Մաշկի տարբեր հատվածներում տարբեր է. մեջքի խոզամազը կոպիտ է, հաստ ու երկար, փորինը և կողքերինը՝ ավելի կարճ ու փափուկ, լինում է բաց և մուգ։ Խոզամազ առանձնացնելու եղանակից կախված՝ տարբերում են. գործարանային՝ ստացվում է կաշին գործարաններում մշակելով, մսի կոմբինատներում մսեղիքը գոլորշով խաշելով, և մազահավաքով՝ մազաթափության շրջանում խոզերին սանրելով կամ պոկելով։ Խոզամազի մշակումով անջատում են խառնուրդները, ճարպը և չորացնում, դասավորում են «դրոշակիկները» մի կողմի վրա, ընտրում ըստ չափերի և տրցակում։ Մեկ կաշվից ստացվում է 100-200 գ խոզամազ։

## Կիրառություն
Օգտագործում են խոզանակներ (տեխնիկական, հագուստի, ատամի, գլխի, հատակամաքրիչների) և վրձիններ (ներկարարի և այլն) պատրաստելու համար։

Կատեգորիա:Կենդանիների անատոմիա
Կատեգորիա:Մազեր
Հողի խոնավունակություն

**Հողի խոնավունակություն**, խոնավությունը կլանելու և պահելու հողի ունակությունը։ Արտահայտվում է խոնավության քանակի %-ներով՝ չոր հողի զանգվածի կամ ծավալի նկատմամբ, կամ ջրի շերտի հաստությամբ՝ մմ-ով։ Կախված է հողի հատիկաչափային կազմից և կառուցվածքից, նրանում հումուսի պարունակությունից։ Առավել խոնավունակ են հզոր սևահողերն ու ճահճահողերը։

## Տեսակներ
Տարբերում են լրիվ (ջրի այն քանակն է, որ տեղավորվում է հողում բոլոր ծակոտիները լցվելու դեպքում), սահմանային, դաշտային (ջրի առավելագույն քանակը, որ պահում է հողը գրավիտացիոն խոնավության արտահոսումից հետո. բույսերի խոնավության հիմնաղբյուրն է), մազանոթային (ջրի առավելագույն քանակը, որ պահվում է գրունտային ջրահայելումակերեսից վերև գտնվող հողաշերտում՝ ջրի և հողի մասնիկների միջև գործող մազականային ձգողության ուժերի շնորհիվ) և այլն:

Կատեգորիա:Հողագիտություն
Կատեգորիա:Ճարտարագիտական երկրաբանություն
Adidas Europass

**Europass**, ֆուտբոլի գնդակի մոդել։ Այն 2008 թվականի Ֆուտբոլի Եվրոպայի առաջնության համար համարվում է պաշտոնական․ մշակվել է Ադիդասի ընկերության կողմից:Այս գնդակի տարբեր փոփոխությունները պաշտոնական են եղել նաև բարձր մակարդակի այլ հանդիպումների համար (ՈՒԵՖԱ Չեմպիոնների լիգայի եզրափակիչ 2008 և այլն)։

## Դիզայն
Գնդակի դիզայնը խորհրդանշում է այս առաջնությունը հյուրընկալող երկրները՝ Ավստրիան և Շվեյցարիան։ Այս երկու երկրների ազգային դրոշները ներառված են Europass-ի դիզայնի մեջ՝ ներկայացված ութ արծաթե օղակներով, որոնք ձևավորվել են Ավստրիայի և Շվեյցարիայի դրոշներով։ Ըստ Ադիդասի ընկերության, սև և սպիտակ գույնը ցույց է տալիս անցյալի ստանդարտ ֆուտբոլային գույները, մինչդեռ նուրբ գծերը ընդգծում են դրա ժամանակակից բովանդակությունը։ Տասներկու սև կետերը պարունակում են գրաֆիկական տարրեր, որոնք մշակվել են ՈւԵՖԱ-ի կողմից՝ լրացնելու ԵՎՐՈ 2008-ի տարբերանշանը։

Ըստ մամուլի հրապարակումների՝ Անգլիայի Լաֆբորո համալսարանի և Գերմանիայի Շեյնֆելդ քաղաքում գտնվող Ադիդաս ֆուտբոլային լաբորատորիայի կողմից գնդակի տեխնոլոգիական և ֆունկցիոնալ բնութագրերի փորձարկման համակցված արդյունքները հաստատել են Europass գնդակի որակը՝ ժամանակակից պահանջներին համապատասխան։

## Այս մոդելի տեխնիկական նորամուծությունները
* Adidas Europass-ը աշխարհի առաջին ֆուտբոլի գնդակն է, որում օգտագործվել է PSC-Texture (սագի կաշի) տեխնոլոգիան՝ գնդակի մակերեսի հատուկ ծածկույթ, որը թույլ է տալիս խաղացողներին կատարել ավելի ճշգրիտ և հզոր հարվածներ, ինչպես նաև պտտել գնդակը՝ ավելի ճշգրիտ վերահսկելով գնդակի թռիչքը բոլոր եղանակային պայմաններում։ Պրոֆեսիոնալ ֆուտբոլիստները, ովքեր փորձել են այն գործի մեջ, այն շատ ավելի բարձր են գնահատում, քան իր նախորդը՝ Roteiro–ն։
* Գնդակի կափարիչը դիզայնով նման է նախկին Teamgeist-ին և բաղկացած է 14 մասից։ Նոր կտրվածքը թույլ է տալիս նվազեցնել երեք մասի անկյունային միացման կետերի քանակը 60%-ով (60 ստանդարտում  և 24 Europass-ում)։ Կարի ընդհանուր երկարությունը կրճատվել է ավելի քան 15% -ով։

## Ծանոթագրություններ

## Աղբյուրներ
* Как Шунин «Europass» приручал («ССФ») на shunin.ru
* Официальный мяч ЕВРО
* Euro 2008 Official Match Ball — special production film видео на youtube.com
* adidas EUROPASS Ball Test видео на youtube.com
Անա Վագեներ

**Անա Ալվարես Վագեներ** (իսպաներեն՝ *Ana Álvarez Wagener,* ), իսպանացի դերասանուհի։ Կինոյում նրա առավել հիշարժան դերասանական աշխատանքները ներառում են դերակատարումները  *«Քնահար ձայնը»*, *«Իմ բանտի բակը»*, *[[Բյութիֆուլ|«Բիուտիֆլ]]*» և *[[Անտեսանելի հյուրը|«Անտեսանելի հյուրը»]]* ֆիլմերում, իսկ հեռուստատեսությունում՝ Վիսենտա Ռամիրեսի դերը *La Señora-* ում և դրա շարունակությունը հանդիսացող *14 de Abril:* *La República* հեռուստասերիալներում։

## Կյանք և կարիերա
Վագեներն ավարտել է «Escuela Superior de Arte Dramático de Sevilla»-ն։ 18 տարեկան էր, երբ Ալֆոնսո Զուրոն նրան ընդգրկեց La Jácara թատերախմբում  և դեր առաջարկեց «Կարմեն» օպերայում։

1987 թվականին նկարահանվելով ** ֆիլմում՝ իր նորամուտը նշեց գեղարվեստական կինոյւմ։

Հեռուստատեսային աշխատանքները ներառում են դրակատարումները *[[Querido maestro|Querido maestro-]]* ում, *Compañeros-ում*, *El comisario-ում* և *La Señora-ում:*

1980-ական թվականներից Անան աշխատում է նաև կրկնօրինակման ոլորտում։ Ընդ որում՝ այստեղ նա հանդես է գալիս թե՛ որպես ռեժիսոր և թե՛ որպես դերեր հնչյունավորող․ սովորաբար կրկնօրինակում է դերասանուհի Ֆելիսիթի Հաֆմանին։

Նա նկարահանվել է 2000 թվականին թողարկված *Էլ Բոլա* ֆիլմում։ Դրան հաջորդել են դերակատարումները *«7 կույսերը»*, *«Մուգ կապույտ գրեթե սև»*, *«Վերցրու երկինքը»*, *«Իմ բանտի բակը»*, *[[Բյութիֆուլ|«Բիուտիֆլ»]]* և *«Քնահար ձայնը»* կինոնկարներում։ Վերջին երեք ֆիլմերը  նրան բերել են առաջադրումներ իսպանական արվեստի հեղինակավոր «Գոյա» մրցանակի համար, և նա  2011 թվականին *«Քնահար ձայնը» ֆիլմում*  կատարած դերասանական աշխատանքի համար արժանացել է այդ մրցանակին։

## Ֆիլմագրություն
### Ֆիլմեր

## Ծանոթագրություններ

## Արտաքին հղումներ
* http://www.artezblai.com/artezblai/print.php?sid=4105  | wayback=20070928003026 | text="Ana Wagener y Gustavo Salmerón reciben el primer premio de interpretación AISGE"
* Ana Wagener at IMDb

Կատեգորիա:1962 ծնունդներ
Կատեգորիա:CS1 Spanish-language sources (es)
Կատեգորիա:Ապրող անձինք
Կատեգորիա:Թատրոնի դերասաններ
Կատեգորիա:Իսպանացի դերասանուհիներ
Կատեգորիա:Իսպանացի կինոդերասանուհիներ
Կատեգորիա:Իսպանացի հեռուստատեսային դերասանուհիներ
Վիսենտե Գիլյոտ

**Վիսենտե Գիլյոտ Ֆաբիան** (իսպ.*Vicente Guillot Fabián*, ), իսպանացի ֆուտբոլիստ, հարձակվող, 1964 թվականի Եվրոպայի չեմպիոն։

## Սպորտային կարիերա

### Ակումբ
Վիսենտե Գիլյոտը սկսել է խաղալ «Մեստալյա»՝ Վալենսիայի]] պահեստային թիմում, 1959 թվականին։ 1961 թվականի  սեզոնի կեսին նա գրավեց այն ժամանակվա Վալենսիայի մարզիչ Դոմինգո Բալմանիեի աչքը և տեղափոխվեց հիմնական թիմ։

Գիլյոտը տեղավորվում է հենց չղջիկների խաղի մեջ։ Խաղադաշտում հայտնվելիս նա սովորաբար միավորվում էր բրազիլացի հարձակվող Վալդո Մաչադոյի՝ «Վալենսիայի» այդ տարիների գլխավոր ռմբարկուի հետ։ Գիլյոտը և Վալդոն, ովքեր Վալենսիայի գրոհների առաջատարն էին, զգալի ներդրում ունեցան ակումբի եվրոպական հաջողություններում․ հաղթելով 1962 և 1963 թվականների Fairs Cup-ը և դուրս գալով եզրափակիչ 1964 թվականին։ Վալենսիայի երկրպագուները բաժանվել են երկու մեծ խմբի՝ *գիլոտիստների* և *վալդիստների*, որոնցից յուրաքանչյուրը հիմնականում պաշտպանում էր իր սիրելիին։

Ժամանակի ընթացքում Գիլյոտը սկսեց ավելի քիչ հայտնվել «չղջիկների» մեջ։ 1970 թվականի ամռանը Վալենսիայի գլխավոր մարզչի պաշտոնին եկած Ալֆրեդո դի Ստեֆանոն պնդեց իրեն և Մաչադոյին հեռացնել թիմից։ Գիլյոտը տեղափոխվեց Էլչե և այնտեղ մեկ մրցաշրջան խաղալուց հետո ավարտեց իր ֆուտբոլային կարիերան։

### Ազգային հավաքականում
Գիլյոտը սկսեց խաղալ Իսպանիայի հավաքականի կազմում 1964 թվականի Եվրոպայի առաջնության ընտրական մրցաշարի ժամանակ։ Վալենսիացի հարձակվողը մասնակցել է նաև բուն առաջնությանը (իսպանացիների հաղթանակ), բայց միայն անվանապես՝ այնտեղ ոչ մի հանդիպում չի անցկացրել։

## Ձեռքբերումներ
**[[Վալենսիա]]**

* Տոնավաճառների գավաթակիր՝ 1962, 1963
* Fairs Cup եզրափակչի մասնակից՝ 1964 թ
* Իսպանիայի գավաթակիր՝ 1967 թ

**[[Իսպանիայի ազգային հավաքական]]**

* Եվրոպայի չեմպիոն՝ 1964թ

## Հետաքրքիր փաստեր
Վիսենտե Գիլյոտը «Վալենսիայի» միակ խաղացողն է, ում հաջողվել է հեթ-տրիկի հեղինակ դառնալ եվրագավաթների եզրափակչում. 1961/62 Fairs Cup-ի առաջին եզրափակիչ խաղում նա երեք գոլ խփեց «Բարսելոնային» (ընդհանուր հաշիվը՝ 6:2): Բացի այդ, Գիլոյի հեթ-տրիկը առաջինն է Fairs Cup/UEFA Cup/Եվրոպա լիգայի եզրափակիչների պատմության մեջ։ Միայն Յուպ Հայնկեսը կարողացավ կրկնել այս նվաճումը 1975թ։

## Ծանոթագրություններ

## Աղբյուրներ

* Профиль на BDFutbol
* Профиль на National-Football-Teams.com
* Профиль игрока сборной
Լյուբոշ Միխել

**Լյուբոշ Միխել** (; ), սլովակ ֆուտբոլային մրցավար (ՖԻՖԱ-ի մրցավար 1993 թվականից)։

Ստացել է երկու կրթություն՝ առաջինը որպես պատմության ուսուցիչ, իսկ երկրորդը՝ որպես մենեջեր։ Նա խոսում է սլովակերեն, անգլերեն, ռուսերեն, չեխերեն, լեհերեն, հասկանում է խորվաթերեն, զբաղվում է թենիսով, լողով և վազքով։ Հոբբի՝ ֆուտբոլային մարզիչ։

Իր հայրենիքում նա ունի անվադողերի արտադրության գործարան և աշխատում է Սլովակիայի խորհրդարանում։

## Կարիերա
Եզրափակիչ մրցաշարեր՝ Աշխարհի առաջնություն (2002, 2006), Օլիմպիական խաղեր (2000), Կոնֆեդերացիաների գավաթ (2005), Եվրոպայի առաջնություն (2004), 2008, Աշխարհի առաջնություն 17 տարեկան ֆուտբոլիստների միջև (1997 թ.)։ Սպասավորել է Մոսկվայում կայացած 2007/08 Չեմպիոնների լիգայի եզրափակիչ հանդիպումը։

2008 թվականի Եվրոպայի առաջնությունում Լյուբոշ Միխելը վարել է խմբային փուլի Ֆրանսիա - Իտալիա և Շվեյցարիա - Թուրքիա հանդիպումները։ Հունիսի 21-ին նա սպասարկել է Հոլանդիայի և Ռուսաստանի հավաքականների քառորդ եզրափակիչ հանդիպումը։ Ըստ www.ratetheref.net կայքի այցելուների ակնարկների՝ խմբային փուլի արդյունքներով Միխելը մրցավարության որակով զբաղեցրել է երրորդ տեղը առաջնության տասներկու մրցավարների մեջ, սակայն քառորդ եզրափակիչի Ռուսաստան - Հոլանդիա խաղից հետո (որտեղ նա սխալմամբ երկրորդ դեղին քարտ է ցույց տվել Դենիս Կոլոդինին, բայց եզրային մրցավարի հուշումից հետո չեղարկել է հեռացումը) նրա վարկանիշը իջել է 9-րդ տեղ։

2008 թվականի հոկտեմբերի 23-ին Լյուբոշ Միխելը հայտարարեց իր մրցավարական կարիերայի ավարտի մասին։ վՆա շուտով վիրահատության կենթարկվի աքիլեսյան ջիլը, և թեև ապաքինումից հետո, որը կարող է տևել 4-5 ամիս, 40-ամյա սլովակ մրցավարը կարող էր ամենաբարձր մակարդակով մրցավարել ևս մոտ 4 տարի, նա որոշել է վերջապես. կախել նրա կոշիկները և սուլել։

Նրա կարիերայի վերջին հանդիպումը Ուկրաինայի Բարձրագույն խմբի առաջնության Զապորոժիեի «Մետալուրգի» և Խարկովի «Մետալիստի» միջև խաղն էր։

2008 թվականի հոկտեմբերի 27-ին Միխելը պայմանագիր ստորագրեց Դոնեցկի «Շախտյորի» հետ՝ դառնալով ակումբի միջազգային մրցումների բաժնի տնօրենը։ 2015 թվականի դեկտեմբերից մինչև 2018 թվականի նոյեմբերն աշխատել է ՊԱՕԿ-ում՝ որպես մարզական տնօրեն և նախագահ։ 2021 թվականի սեպտեմբերից Միխելը աշխատում է որպես սլովակական «Տատրան» ակումբի նախագահ։.

2022 թվականի հոկտեմբերին անհաջող առաջադրվել է Սլովակիայի Պրեշով քաղաքի քաղաքապետի պաշտոնում։

## Ստեղծագործություններ
 
Կատեգորիա:ՈՒԵՖԱ Չեմպիոնների Լիգայի մրցավարներ
Կատեգորիա:Սլովակիայի քաղաքական գործիչներ
Կատեգորիա:Ֆուտբոլային մրցավարներ այբբենական կարգով
Կատեգորիա:21-րդ դարի քաղաքական գործիչներ
Կատեգորիա:Սլովակ ֆուտբոլային մրցավարներ
Երիտասարդ աղջկա դիմանկարը (նկար, Գերեն)

**«Երիտասարդ աղջկա դիմանկարը»** (), ֆրանսիացի նկարիչ Պիեռ Նարսիս Գերենի նկարը, որը ստեղծվել է 1794 թվականին և ցուցադրվել Փարիզի Լուվրում։

## Նախապատմություն
Այս նկարը Գերինի վաղ աշխատանքներից է։ Այն երիտասարդ աղջկա դիմանկար է, ով պատկերված է երկու ձեռքով կուրծքը ծածկելիս։ Դիզայնի և ետնաշերտի պարզությունը, հավասարակշռված գույնի օգտագործումը բնորոշ են նեոդասական ոճին և Ժան-Բատիստ Ռենոյի և Ժակ-Լուի Դավիդի դպրոցին։ Փարիզի Լուվրը ձեռք է բերել այս աշխատանքը 1978 թվականին։

Աղջկա կարճ մազերը ոգեշնչված են Տիտոսի սանրվածքով ( ), որը այն ժամանակ տարածված էր Ֆրանսիայում։ Համարվում է, որ Գերինի այս աշխատանքը առաջին նկարներից է, որտեղ պատկերված է այս սանրվածքը։ Այն հավանաբար ստացել է իր անունը հռոմի կայսր Տիտոս Ֆլավիոս Վեսպասիանոսի սանրվածքից։

Այս նկարը օգտագործվել է Մերի Նովիկի դեբյուտային վեպի՝ *Conceit-*ի գրքի շապիկի համար։

## Հղումներ

## Արտաքին հղումներ
* Media related to Jeune fille en buste, Guérin at Wikimedia Commons

Կատեգորիա:1794 նկարներ
Կատեգորիա:Կանայք արվեստի բնագավառում
Երիտասարդ աղջկա դիմանկարը (այլ կիրառումներ)

**«Երիտասարդ աղջկա դիմանկարը»** անվանումով կան հետևյալ հոդվածները․

* Երիտասարդ աղջկա դիմանկարը (նկար, Գերեն)
* Երիտասարդ աղջկա դիմանկարը (նկար, Վերմեեր)
Կանանց համաշխարհային գործադուլ

**Կանանց համաշխարհային գործադուլ**, շարժում է, որ ձգտում է արժևորել  բոլոր կանանց աշխատանքը և աշխարհի բոլոր կանանց կյանքը։ Շատ երկրներ (ներառյալ Գայանա, Հաիթի, Միացյալ Նահանգներ, Մեծ Բրիտանիա, Հնդկաստան, Իտալիա, Պերուն, Լյուքսեմբուրգը և Իռլանդիան) ակտիվորեն մասնակցում են այս արշավին՝ նպատակ ունենալով արդարություն հաստատել կանանց համար աշխատանքային գործունեության մեջ իրենց չճանաչված ներդրման համար։

## Պատմություն

Կանայք և աղջիկները տնային տնտեսությունների մեծ մասում կատարում են աշխատանքի գրեթե երկու երրորդը։ Այն ներառում է այնպիսի ֆիզիկական աշխատանք, ինչպիսիք են սպասքը լվանալը, սպիտակեղենը լվանալը, փոշեկուլը և այլն, ինչպես նաև հուզական աշխատանք, ինչպիսիք են շնորհավորական բացիկներ ուղարկելը, ընտանեկան արձակուրդ կազմակերպելը, արձակուրդներին նախապատրաստվելը և այլն։ Այս տնային աշխատանքների մեծ մասը, որ երբեմն կոչվում է երկրորդ հերթափոխով աշխատանք, մնում է չվճարված։ Այն նաև հաշվի չի առնվում համախառն ազգային արտադրանքի կամ երկրի համախառն ներքին արդյունքի մեջ, չնայած կանանց չվճարվող աշխատանքը գնահատվում է գրեթե 11 տրիլիոն դոլար։ Այս քարոզարշավի մասնակից շատ կանայք պնդում են, որ այս խնդրի զգալի մասը կապված է ռազմարդյունաբերական համալիրի հետ։ Ամբողջ աշխարհում ռազմական կարիքների համար տարեկան ծախսվում է ավելի քան 1 տրիլիոն դոլար, և այդ ծախսերի զգալի մասը բաժին է ընկնում Միացյալ Նահանգներին։ Եթե այդ գումարի 10% - ը վերադարձվեր հասարակությանը, ապա այն կարող էր օգտագործվել կյանքի համար անհրաժեշտ պարագաներ ապահովելու համար՝ ջրամատակարարում, հիմնական առողջապահական ծառայություններ, սանիտարական ծառայություններ, սննդի ծրագրեր, գրագիտության բարձրացում, նվազագույն աշխատավարձ։  1972 թվականին Սելմա Ջեյմսի կողմից սկսված տնային աշխատանքի վարձատրություն միջազգային արշավի արդյունքն է Կանանց համաշխարհային գործադուլը, որ նպատակ ունի ճանաչել և վճարել երեխաների խնամքի բոլոր աշխատանքները, ինչպես նաև փոխհատուցել հասարակության ռազմական ծախսերը։

## Նպատակներ
Կանանց համաշխարհային գործադուլ՝ գլոբալ արշավի նպատակներն են՝

* Ցանկացած տեսակի, փողի կամ այլ ռեսուրսների երեխաների խնամքի համար վարձատրություն։
* Սոցիալական ապահովության ներդրումների ավելացում,  ռազմական ծախսերի հնարավոր կրճատում։
* Աշխատավարձի հավասարություն կանանց և տղամարդկանց համար ամբողջ աշխարհում։
* Մայրության և կրծքով կերակրման հետ կապված գումար, արտոնություններ և ընդմիջումներ։
* Երրորդ աշխարհի երկրների պարտքերի վերացում։
* Բարելավել մաքուր ջրի հասանելիությունը, արժանապատիվ բնակարանները, առողջապահությունը, հասարակական տրանսպորտը և գրագիտության բարձրացումը։
* Տեխնոլոգիայի օգտագործման շնորհիվ աշխատանքային օրվա կրճատում։
* Պաշտպանություն ցանկացած տեսակի բռնությունից և հետապնդումից և, անհրաժեշտության դեպքում, ապաստանի տրամադրում։
* Տեղաշարժման ազատություն։

## Ծանոթագրություններ

## Արտաքին հղումներ
* Official website

## Օրինակներ ամբողջ աշխարհում
* Luxembourg Women's strike Fraestreik

Կատեգորիա:Գործադուլներ
Կատեգորիա:Կանանց իրավունքներ